b'\n_START_ARTICLE_\nSart\xc3\xa8ne\n_START_SECTION_\nGeografija\n_START_PARAGRAPH_\nKraj le\xc5\xbei na jugozahodu Korzike med obalo Sredozemskega morja in gorato notranjostjo. Sredi\xc5\xa1\xc4\x8de kraja se nahaja okoli trga Place de la Liberation (nekdanji Place Porta), ob katerem se nahaja tudi Marijina cerkev.\n_START_SECTION_\nUprava\n_START_PARAGRAPH_\nSart\xc3\xa8ne je sede\xc5\xbe istoimenskega kantona, v katerega so poleg njegove vklju\xc4\x8dene \xc5\xa1e ob\xc4\x8dine Belv\xc3\xa9d\xc3\xa8re-Campomoro, Bilia, Foce, Giuncheto, Granace in Grossa s 3.863 prebivalci._NEWLINE_Naselje je prav tako sede\xc5\xbe okro\xc5\xbeja, v katerem se nahajajo kantoni Bonifacio, Figari, Levie, Olmeto, Petreto-Bicchisano, Porto-Vecchio, Sart\xc3\xa8ne in Tallano-Scopam\xc3\xa8ne s 33.672 prebivalci.\n_START_SECTION_\nZgodovina\n_START_PARAGRAPH_\nZgodovina kraja sega nazaj v srednji vek. Eden glavnih dogodkov v krajevni zgodovini je bil gusarski napad iz severnoafri\xc5\xa1ke obale leta 1583, po katerem je bilo odpeljanih 400 prebivalcev kraja. Podobni napadi so se dogajali vse do 18. stoletja.'